C 105/30
BG
Официален вестник на Европейския съюз
4.3.2022 г.
— Намаляване на емисиите от жизнения цикъл (производство и рециклиране). — Намаляване на интензивността на емисиите в транспортния сектор (интелигентни транспортни решения, споделена мобилност).
За всяка необходимост от транспорт трябва да има решение за устойчива мобилност (товарен транспорт на дълги разстояния чрез биогорива и синтетични горива/водород, електрически задвижващи системи с акумулаторни батерии за доставка до крайна точка в градска среда) при зачитане на принципа на технологична неутралност. — Насърчаване на преоборудването, при което двигателите с вътрешно горене се заменят с електрически двигатели или към тях се добавят двигатели, интегрирани в колелата (хибридизиране). — Намаляване на теглото на наскоро пуснатите на пазара автомобили (6). 3.2.
Комисията възнамерява да създаде прилежаща система за СТЕ за автомобилния транспорт и сградите.
Поставянето на цена на емисиите от автомобилния транспорт ще се равнява на облагане на горивата (но с квалифицирано мнозинство).
Приходите ще бъдат използвани за компенсиране на лицата, които зависят от превозно средство с двигател с вътрешно горене, било то за работа или поради липса на възможности за алтернативен транспорт.
Тъй като проектирането на такъв компенсационен механизъм ще бъде изключително сложно и по-високите цени на горивата ще засегнат непропорционално групите с по-ниски доходи, ЕИСК не е убеден, че това е пътят напред, тъй като така ще се отслаби обществената подкрепа за действията в областта на климата.
Вместо това усилията за намаляване на разходите за жизнения цикъл на алтернативните задвижващи системи и за намаляване на разходите за горивата с ниски и нулеви нетни въглеродни емисии изглеждат по-добър вариант за привеждане на транспорта с ниски въглеродни емисии в съответствие с финансовите възможности на мнозинството. 3.3.
Би трябвало да се даде приоритет на т.нар. „пустини за зареждане (charging deserts).
Понастоящем са налице 213 000 станции за зареждане, а 70 % от всички станции за зареждане в ЕС са съсредоточени в три държави (Нидерландия, Германия и Франция).
С целта от 1 милион обществени зарядни устройства до 2025 г. и 3 милиона до 2030 г., недостигът, който трябва да се преодолее по отношение на развитието на инфраструктурата, е огромен (според европейската стратегия за устойчива и интелигентна мобилност необходимите допълнителни инвестиции в инфраструктурата за зареждане и презареждане с горива с ниски въглеродни емисии се равняват на 130 милиарда евро годишно за следващото десетилетие).
Ето защо ЕИСК подкрепя въвеждането на задължителни цели.
Като част от Механизма за възстановяване и устойчивост водещият проект „Презареждане и зареждане с гориво“ само насърчава държавите членки да ускорят разполагането на станции за презареждане и зареждане с гориво като част от техните планове за възстановяване.
Специално внимание трябва да се обърне на жилищата, подготовката на мрежите за повишената интеграция на електромобилите, оперативната съвместимост на инфраструктурата за зареждане, развитието на интелигентни услуги за зареждане (например чрез балансиране на товара) и доставката на горива от възобновяеми източници и на горива с ниски въглеродни емисии.
Тъй като изцяло електрическите тежкотоварни превозни средства (ТПС) стават реалност, те заслужават и специално внимание. 3.4.
Докато не се постигне паритет на цените между конвенционалните и електрическите превозни средства (предвиден за периода 2025—2027 г.), ще са необходими финансови стимули, за да се подпомогне навлизането на пазара на нисковъглеродни превозни средства.
Те могат да бъдат финансови (субсидии, данъчни облекчения и системи за бракуване) или нефинансови (приоритетни ленти, освобождаване от такси за изминато разстояние, запазени места за паркиране), включително съгласувана регулаторна среда за насърчаване на инвестициите в нисковъглеродни горива.
Специално внимание следва да се обърне на екологизирането на автопарковете, тъй като това може да бъде важен лост за ускоряване на прехода, а също и защото това ще допринесе за създаването на пазар за втора употреба на автомобили с нулеви и ниски въглеродни емисии. 3.5.
Подкрепа за развитието на кръговата икономика в автомобилната екосистема: рециклиране, повторна употреба и повторно включване в производството на автомобили и части.
Принципите на кръговата икономика следва също да се прилагат, за да се увеличи количеството на наличните за промишлеността вторични суровини и да се намали зависимостта от вноса.
Последните проучвания обаче показват, че рециклираните материали ще бъдат в подходящ за пазара мащаб едва след десетилетие, когато бъде достигнат жизненият цикъл на ЕПС.
Ето защо трябва да бъдем реалисти и да разберем, че добивът на първичните суровини е от решаващо значение поне до 2030 г. Следователно диверсификацията на веригите на доставки, както и стратегията за екологичен и етичен добив трябва да гарантират сигурността на доставките.
Освен това при предстоящото преразглеждане на Директива 2000/53/ЕО (7) относно излезлите от употреба превозни средства трябва да се вземат предвид електрификацията на превозните средства и необходимостта от развитие на пазари за вторични материали.
(6) (7)
Автомобилите под 1 000 kg/над 1 500 kg са били съответно 36 %/7 % от продадените във Франция през 1998 г. и 15 %/16 % през 2019 г.
(Eurostat).
Директива 2000/53/ЕО на Европейския парламент и на Съвета от 18 септември 2000 г. относно излезлите от употреба превозни средства (OB L 269, 21.10.2000 г., стр. 34).